6.4.2022
MT
Il-Ġurnal Uffiċjali tal-Unjoni Ewropea
C 152/113
2.7.
Barra minn hekk, dan il-qafas jipprevedi kif l-assorbiment tat-telf u l-kapaċità ta’ rikapitalizzazzjoni għandhom jiġu allokati fi ħdan il-gruppi ta’ riżoluzzjoni (l-“MREL intern”).
Skont il-BRRD, bħala regola, l-istrumenti finanzjarji li huma eliġibbli għal MREL intern għandhom jinżammu mill-entità ta’ riżoluzzjoni, jiġifieri tipikament l-impriża omm.
2.8.
Sa mill-bidu tal-2020, l-Awtorità Bankarja Ewropea (European Banking Authority, EBA) kienet qed taħdem fuq abbozz ta’ Standard Tekniku Regolatorju abbażi ta’ reġim ta’ tnaqqis, f’konformità mal-mandat stabbilit fil-BRRD u mar-rakkomandazzjonijiet fl-istandards internazzjonali rilevanti (1).
Ir-reġim ta’ tnaqqis żviluppat mill-EBA jipprevedi li l-istrumenti eliġibbli tal-MREL intern maħruġa minn sussidjarji għall-entità ta’ riżoluzzjoni permezz ta’ entità omm intermedja jkollhom jitnaqqsu totalment mill-ammont tal-kapaċità tal-MREL intern proprju tal-entità omm intermedja.
2.9.
L-EBA kkonkludiet li r-rekwiżiti tal-BRRD ma setgħux jiġu ssodisfati mingħajr dispożizzjonijiet addizzjonali li kellhom bżonn jiddependu mit-test tal-Livell 1 li għandu jiġi speċifikat.
Minbarra l-ħtieġa li s-sottoskrizzjoni indiretta ta’ strumenti eliġibbli għal MREL intern tiġi operazzjonalizzata, ġew identifikati xi kwistjonijiet oħra relatati mar-riżoluzzjoni minn meta l-qafas rivedut ta’ TLAC/MREL sar applikabbli fl-2019.
Dawn il-kwistjonijiet huma prinċipalment relatati mat-trattament regolatorju tal-gruppi tal-G-SII bi strateġija ta’ riżoluzzjoni tal-MPE, inklużi dawk il-gruppi tal-MPE li għandhom sussidjarji f’pajjiżi terzi.
Pereżempju, is-CRR bħalissa ma jispeċifikax jekk id-diversi aġġustamenti tat-TLAC għall-G-SIIs bi strateġija ta’ riżoluzzjoni tal-MPE jkoprux ukoll dawk is-sussidjarji ta’ G-SII li jinsabu f’xi pajjiż terz.
2.10.
Xi bidliet immirati lejn aspetti speċifiċi relatati mar-riżoluzzjoni tas-CRR huma meħtieġa biex jiġu indirizzati l-kwistjonijiet ta’ hawn fuq.
B’mod partikolari, it-trattament regolatorju tal-gruppi G-SII bi strateġija ta’ riżoluzzjoni tal-MPE, inkluż ta’ dawk il-gruppi tal-MPE li għandhom sussidjarji f’pajjiżi terzi, jeħtieġ li jkun allinjat aħjar mat-trattament deskritt fl-istandard tat-TLAC.
Dan jgħin biex jiġi żgurat li, f’każ ta’ riżoluzzjoni, kull entità u grupp ta’ riżoluzzjoni li jappartjenu għal dawk il-GSIIs ikunu jistgħu jkomplu jwettqu funzjonijiet kritiċi mingħajr ir-riskju ta’ kontaġju.
2.11.
L-emendi proposti ma jbiddlux l-arkitettura ġenerali tal-qafas iżda jiżguraw l-applikazzjoni xierqa tat-TLAC u tal-MREL.
2.12.
Dawn l-emendi li ġew proposti għas-CRR jista’ jkollhom rwol essenzjali fit-titjib tar-riżolvibbiltà ta’ istituzzjoni.
Minħabba li d-dispożizzjonijiet korrispondenti diġà huma applikabbli fl-Unjoni, il-modifiki proposti jkunu jeħtieġu li jsiru fil-ħin.
Il-ħtieġa ta’ adozzjoni rapida hija amplifikata aktar mill-fatt li l-gruppi bankarji jeħtieġu ċarezza dwar il-mekkaniżmu biex jiddeċiedu kif l-aħjar jipprepożizzjonaw il-kapaċità ta’ MREL intern tagħhom fid-dawl tal-iskadenza ġenerali għall-konformità mal-MREL li hija stabbilita għall-1 ta’ Jannar 2024, b’miri intermedji vinkolanti li jeħtieġ li jiġu rrispettati sal-1 ta’ Jannar 2022.
2.13.
Din il-proposta mhijiex akkumpanjata minn valutazzjoni tal-impatt separata, peress li din il-proposta ma tbiddilx l-aspetti fundamentali tas-CRR iżda timmira prinċipalment li tiċċara r-relazzjoni legali bejn żewġ strumenti eżistenti tad-dritt tal-Unjoni, jiġifieri s-CRR u l-BRRD, billi fis-CRR jiġi inkorporat direttament trattament dedikat għas-sottoskriz­ zjoni indiretta ta’ strumenti eliġibbli għall-MREL intern.
Tali kjarifiki jiżguraw li ż-żewġ oqfsa interkonnessi ħafna jibqgħu prinċipalment allinjati.
2.14.
Dan, min-naħa tiegħu, jippermetti lill-istituzzjonijiet li jkomplu jikkalkolaw, jirrapportaw u jiddivulgaw sett wieħed ta’ ammont totali tal-iskopertura għar-riskju u ta’ kejl tal-iskopertura totali għall-fini kemm tas-CRR kif ukoll tal-BRRD, u b’hekk tiġi evitata żieda mhux dovuta fil-kumplessità.
Dan jinkludi l-ħtieġa possibbli li jinħarġu strumenti eliġibbli addizzjonali tal-MREL biex jikkonformaw mal-MREL intern, kif introdott mill-koleġiżlaturi permezz tal-BRRD riveduta.
3.
Kummenti speċifiċi 3.1.
L-istrateġiji ta’ riżoluzzjoni li qed jiġu żviluppati mill-Gruppi ta’ Maniġġar ta’ Kriżijiet huma bbażati b’mod wiesa’ fuq żewġ approċċi stilizzati: “riżoluzzjoni ta’ punt ta’ dħul uniku”, li fihom jiġu applikati setgħat ta’ riżoluzzjoni fil-quċċata
(1)
Bord għall-Istabilità Finanzjarja, Prinċipji Gwida dwar il-Kapaċità Totali ta’ Assorbiment tat-Telf Intern tal-G-SIBs (“TLAC Intern”), 6.7.2017.
Taħt dan ir-reġim, l-istrumenti eliġibbli għal MREL intern maħruġa mis-sussidjarja u sottoskritti mill-entità omm intermedja jkollhom jitnaqqsu totalment mill-istrumenti eliġibbli maħruġa mill-entità omm intermedja biex tikkonforma mal-MREL intern tagħha stess.